**ΑΝΑΡΤΗΤΕΑ ΣΤΗΝ ΔΙΑΥΓΕΙΑ**

 **Λιβαδειά 01/10/2021**

 **Αριθμ. Πρωτ. 18493**

**ΑΠΟΣΠΑΣΜΑ**

**Από το πρακτικό της αριθμ. 30ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 253**

**΄Εγκριση πρακτικών φανερής πλειοδοτικής δημοπρασίας για την εκμίσθωση καλλιεργήσιμης** **γης 1,1 στρεμμάτων στη θέση ΄΄ΓΟΥΡΝΙΤΣΑ΄΄ Κοινότητας Λαφυστίου Δήμου Λεβαδέων**.

Στη Λιβαδειά σήμερα 28η Σεπτεμβρίου 2021 ημέρα Τρίτη , ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 17971/24-09-2021 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα πέντε (5) εκ των οποίων και ένα αναπληρωματικό μέλος, ήτοι:

 **ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης – Πρόεδρος 1. Νταντούμη Ιωάννα

2. Καλογρηάς Αθανάσιος 2. Καπλάνης Κωνσταντίνος

 3. Αποστόλου Ιωάννης (αναπλ/κό μέλος) 3. Παπαϊωάννου Λουκάς

4. Καράβα Χρυσοβαλάντου – Βασιλική 4. Μπράλιος Νικόλαος

5. Μερτζάνης Κωνσταντίνος 5. Καραμάνης Δημήτριος

 Αν και είχαν νόμιμα προσκληθεί

 Ο Πρόεδρος της Οικονομικής Επιτροπής εισηγούμενος το 5ο θέμα της ημερήσιας διάταξης έθεσε υπόψη των μελών το με αριθ. Πρωτ. 17571/21-09-2021 έγγραφο του Τμ. Εσόδων & Περιουσίας του Δήμου Λεβαδέων στο οποίο αναφέρονται τα παρακάτω:

* *Με την υπ΄ αριθμ. 135/2021 απόφασή σας εγκρίθηκε η διενέργεια πλειοδοτικής δημοπρασίας και καθορίστηκαν οι όροι διακήρυξης για την εκμίσθωση καλλιεργήσιμης γης (1,1 στρεμμάτων) στη θέση “ΓΟΥΡΝΙΤΣΑ” , Κοινότητας Λαφυστίου , Δήμου Λεβαδέων .*
* *Βάσει των διατάξεων του Π.Δ/τος 270/81 «Περί καθορισμού των οργάνων , της διαδικασίας και των όρων διενέργειας δημοπρασιών δι΄ εκποίησιν ή εκμίσθωσιν πραγμάτων των Δήμων και Κοινοτήτων» και του άρθρου 195 του ΔΚΚ (Ν. 3463/2006 ), τοιχοκολλήθηκε στους πίνακες ανακοινώσεων του Δήμου η υπ΄ αριθμ. πρωτ. 9329/27-05-2021 διακήρυξη διενέργειας της δημοπρασίας καθώς επίσης στάλθηκε προς δημοσίευση , η υπ΄ αριθμ. πρωτ. 9334/27-05-2021 περίληψη διακήρυξης της εν λόγω δημοπρασίας στις ημερήσιες νομαρχιακές εφημερίδες του νομού Βοιωτίας “Η ΣΚΥΤΑΛΗ” και “ΜΑΝΙΦΕΣΤΟ” και στην εβδομαδιαία νομαρχιακή εφημερίδα του νομού Βοιωτίας “ΔΙΑΒΗΜΑ” καθώς επίσης αναρτήθηκε στο ΔΙ@ΓΕΙΑ ( ΑΔΑ : 6Α29ΩΛΗ-5ΡΖ) και στην επίσημη Ιστοσελίδα του Δήμου Λεβαδέων για να λάβουν γνώση οι ενδιαφερόμενοι .*
* *Η πλειοδοτική δημοπρασία διεξήχθη στις 15/06/2021 από τριμελή επιτροπή , που έχει ορισθεί με την υπ΄ αριθμ. 201/2020 απόφαση του Δημοτικού Συμβουλίου.*
* *Κατά τη διαδικασία του διαγωνισμού και σύμφωνα με το υπ΄αριθμ. 11097/15-06-2021 πρακτικό δημοπρασίας για την εκμίσθωση της ανωτέρω καλλιεργήσιμης γης των 1,1 στρεμ. , δεν εμφανίστηκε κανείς πλειοδότης , κρίθηκε άγονο το αποτέλεσμα και ορίστηκε επαναληπτική δημοπρασία , στις 03/08/2021 .*
* *Η επαναληπτική δημοπρασία για την εκμίσθωση καλλιεργήσιμης γης , των 1,1 στρ. στη θέση “ΓΟΥΡΝΙΤΣΑ” Κοιν. Λαφυστίου γνωστοποιήθηκε με την αριθμ. πρωτ. 13417/19-07-2021 περίληψη διακήρυξης επαναληπτικής δημοπρασίας , η οποία δημοσιεύθηκε στις ημερήσιες νομαρχιακές εφημερίδες του νομού “ΝΕΑ ΤΗΣ ΒΟΙΩΤΙΑΣ” και “ΒΟΙΩΤΙΚΑ ΝΕΑ” και στην εβδομαδιαία νομαρχιακή εφημερίδα του νομού “ΔΙΑΒΗΜΑ” , καθώς και στο ΔΙ@ΓΕΙΑ (ΑΔΑ: 6Δ5ΥΩΛΗ-Π91) . Επίσης αναρτήθηκε στην επίσημη ιστοσελίδα του Δήμου Λεβαδεών .*
* *Η πλειοδοτική επαναληπτική δημοπρασία διεξήχθη στις 03/08/2021 από την ανωτέρω τριμελή επιτροπή διενέργειας μίσθωσης εκμίσθωσης & εκποίησης ακινήτων του άρθρου 1 παρ. 1 του Π.Δ. 270/81, συντάχθηκε το υπ΄αριθμ. 14399/03-08-2021 ”Πρακτικό Επαναληπτικής Δημοπρασίας” σύμφωνα με το οποίο και πάλι δεν εμφανίστηκε πλειοδότης ο διαγωνισμός της καλλιεργήσιμης γης απέβη και πάλι άγονος. Κατόπιν των ανωτέρω και λαμβάνοντας υπόψη σας:*
1. *τις διατάξεις του ΠΔ 270/81*
2. *το άρθρο 72 του Ν.3852/10 όπως τροποποιήθηκε με το άρθρο 40 του Ν.4375/2020*
3. *το άρθρο 192 του Ν.3463/06*
4. *Τα υπ΄αριθμ. 11097/15-06-2021 και 14399/03-08-2021 πρακτικά της Επιτροπής**διενέργειας μίσθωσης, εκμίσθωσης & εκποίησης ακινήτων του άρθρου 1 του Π.Δ. 270/81 μίσθωσης & εκμίσθωσης ακινήτων του άρθρου 7 ΠΔ 270/81*

*Καλείστε να εγκρίνετε τα υπ΄αριθμ. 11097/15-06-2021 και 14399/03-08-2021 επισυναπτόμενα πρακτικά σύμφωνα με τα οποία η διαγωνιστική διαδικασία (αρχική & επαναληπτική) για την εκμίσθωση καλλιεργήσιμης γης 1,1 στρεμμάτων στη θέση “ΓΟΥΡΝΙΤΣΑ” Κοινότητας Λαφυστίου Δήμου Λεβαδέων απέβη άγονη.-*

 Η Οικονομική Επιτροπή λαμβάνοντας υπόψη :

- Το με αριθ. πρωτ. 17571/21-09-2021 έγγραφο του Τμ. Εσόδων & Περιουσίας του Δήμου

 Λεβαδέων που είχε διανεμηθεί

-Tην 135/2021 απόφασή της με την οποία εγκρίθηκε η διενέργεια πλειοδοτικής δημοπρασίας και καθορίστηκαν οι όροι διακήρυξης

-Την υπ. αριθμ. πρωτ. 9329/27-05-2021 διακήρυξη διενέργειας της δημοπρασίας

-Την υπ΄αριθ. πρωτ. 9334/27-05-2021 περίληψη διακήρυξης δημοπρασίας

-Την υπ. αριθ. πρωτ. 13417/19-07-2021 περίληψη διακήρυξης επαναληπτικής δημοπρασίας

-Τις αναφερόμενες στην εισήγηση διατάξεις

 -Τα υπ΄αριθμ. 11636/22-08-2020 & 15512/10-08-2020 πρακτικά της άγονης

 δημοπρασίας(αρχικής και επαναληπτικής)

- Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

-Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ OMOΦΩΝΑ**

1. Εγκρίνει τα υπ΄αριθμ. 11097/15-06-2021 & 14399/03-08-2021 πρακτικά της Επιτροπής

Διενέργειας Δημοπρασιών μίσθωσης εκμίσθωσης & εκποίησης ακινήτου του άρθρου 1 του Π.Δ. 270/81.

1. Κηρύσσει άγονη την πλειοδοτική φανερή δημοπρασία για την εκμίσθωση καλλιεργήσιμης γης 1,1 στρεμμάτων στη θέση ΄΄ΓΟΥΡΝΙΤΣΑ΄΄ .Κοινότητας ΛαφυστίουΔήμου Λεβαδέων , διότι δεν προσήλθε κανένας ενδιαφερόμενος.

 **Η απόφαση πήρε αριθμό 253/2021.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 01-10-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Καλογρηάς Αθανάσιος

2.Αποστόλου Ιωάννης

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ